
PLEC DE PRESCRIPCIONS TÈCNIQUES QUE HA DE REGIR LA LICITACIÓ DEL CONTRACTE PER AL SERVEI SOCIOEDUCATIU ADREÇAT A JOVES: UNITAT D’ESCOLARITZACIÓ COMPARTIDA (UEC) – CURS 2024-2025
1. OBJECTE DEL CONTRACTE
L’objecte del contracte consisteix en la prestació del servei socioeducatiu UEC (Unitat d’Escolarització Compartida). El servei UEC és un recurs dins de l’Educació reglat dirigit a alumnes de segon cicle d’educació secundària obligatòria, en el qual es treballen les competències acadèmiques bàsiques, les habilitats socials i personals i les competències professionals, amb una forma d’aprenentatge més pràctica i vivencial, diferent de l’aula ordinària.

L’objectiu del servei UEC és motivar els joves a seguir el seu propi itinerari personal i així no desvincular-se de l’àmbit escolar. Els grups reduïts permeten treballar de manera més personalitzada i directe amb cada jove, i oferir una intervenció de qualitat i ajustada a les necessitats de cada membre del grup. 

2. ORGANITZACIÓ 
L’Ajuntament de la Bisbal d’Empordà és el titular del servei i, a través de l’Àrea d’Educació, es farà càrrec de la direcció i control de les activitats de l’alumnat. La programació es planificarà conjuntament amb el licitador, i es pactaran els objectius a assolir, la ubicació de cada activitat i les dates i els horaris, tot d’acord amb el propi Projecte Educatiu de Centre de l’Àrea d’Educació.   

L’Ajuntament de la Bisbal d’Empordà aporta un tècnic de projectes socioeducatius que s’encarrega, per un costat, de la gestió de l’àmbit administratiu i organitzatiu, i, per l’altre, de la supervisió de l’àmbit pedagògic, a més a més de ser el responsable del contracte, d’acord amb el Plec de clàusules administratives particulars. Les tasques que pertoquen a aquesta figura seran:

· La gestió econòmica i administrativa, així com vetllar per l’adequació del projecte als paràmetres de l’entitat.
· Pel que fa a l’àmbit pedagògic, ha d’aportar coordinació, orientació i treball col·laboratiu al conjunt dels educadors i a la resta d’agents.

· Ha de supervisar els processos de millora i el grau d’assoliment dels objectius corresponents als alumnes.

· Ha de convocar les reunions necessàries per a la coordinació i el bon funcionament del servei. 

· Farà l’avaluació i el seguiment de la realització i aplicació del programa de diversificació curricular.

· Donarà suport a l’acció tutorial, tant amb els alumnes com en la relació amb les seves famílies. 

· Gestionarà les derivacions corresponents dels usuaris. 

El servei haurà d’efectuar-se majoritàriament a les dependències de l’Àrea d’Educació i instal·lacions municipals, així com en el Centre d’Educació Secundària Obligatòria corresponent. 

3. USUARIS
L’atenció educativa s’adreçarà a l’alumnat majoritàriament de 3r i 4t d’ESO, o alumnat que tingui com a mínim 14 anys i no més de 16 anys, dels centres educatius del municipi, que presentin desajustos conductuals greus, absentisme injustificat, rebuig escolar, existència de conductes predelictives o risc d’exclusió social, i quan les mesures d’atenció a la diversitat dins del centre educatiu hagin resultat insuficients. 

L’assistència a aquest servei suposa una escolarització compartida amb el Centre docent on l’alumnat està matriculat, i del qual continua depenent als afectes acadèmics i administratius. 

4. METODOLOGIA I PROPOSTA DE CONTINGUTS
L’entitat o empresa adjudicatària haurà de basar els serveis d’atenció educativa en: 

a) L’atenció personalitzada a l’alumne, que inclourà els aspectes següents: 
· El reforç dels aprenentatges instrumentals i el suport emocional i afectiu dels alumnes, en un entorn més reduït i amb una organització i funcionament molt més flexible que el del centre docent. 

· El pla d’orientació personal per tal d’aconseguir la implicació dels alumnes en el seu procés formatiu i per afavorir l’adequació de la seva transició a la vida adulta en entorns normalitzats, ja sigui en programes de formació o mitjançant la inserció al món laboral. 

· L’itinerari formatiu dels alumnes a partir de la seva evolució personal, la seva edat, els interessos, les motivacions i les capacitats de l’alumne i el grau d’assoliment dels objectius previstos. 

b) L’acció tutorial, acompanyament i orientadora, ha de caracteritzar-se per: 

· Donar suport als aspectes psicològics que facilitin el desenvolupament de les habilitats emocionals i socials. 

· Orientar l’alumne en l’elaboració del seu projecte de futur, donant-li eines per desenvolupar l’autonomia personal, professional i social. 

· Informar i assessorar les famílies dels alumnes sobre aquest procés d’orientació per garantir la seva col·laboració i participació. 

c) L’atenció compartida, basada en:

· La coordinació del tutor de la UEC amb el tutor del centre docent de secundària per al seguiment acadèmic, l’avaluació i l’acreditació de cada alumne establint un protocol de comunicació que indiqui la periodicitat de coordinació i els acords presos. 

· La coordinació amb la xarxa social i territorial amb la qual els joves estan en relació (salut, justícia, serveis socials i treball). Tot el procés haurà de fer especial atenció al consens del currículum i a l’avaluació conjunta amb el centre de secundària. 

L’Àrea d’Educació establirà les línies generals de treball a través del seu projecte educatiu. 

L’horari dels alumnes serà el següent:

	
	DILLUNS
	DIMARTS
	DIMECRES
	DIJOUS
	DIVENDRES

	8.30  a 11.45
	CENTRE EDUCATIU
	UEC

	UEC

	CENTRE EDUCATIU
	UEC


	11.45 a 12.15
	PATI
	PATI
	PATI
	PATI
	PATI

	12.15 a 15
	CENTRE EDUCATIU
	UEC

	UEC
	CENTRE EDUCATIU
	UEC



Dins l’horari UEC es realitzarà una hora de tutoria setmanal conjunta entre els educadors de la UEC i els tutors dels centres educatius. 
Les competències bàsiques que inicialment es treballaran als centres educatius són: 

· Matemàtiques

· Llengua catalana
· Llengua castellana

· Anglès

· Tutoria.

Les activitats proposades a la UEC són: 

· Aprenentatge i servei
· Taller preocupacional 

· Treball per projectes 

· Orientació laboral 

· Habilitats socials i esports

· Excursions i sortides en espais de l’entorn, espais culturals i espais naturals

· Les tecnologies d’informació i comunicació 

· Tutoria. 

Es pot consultar a l’Annex d’aquest document la proposta de diversificació curricular que poden orientar la programació dels continguts i activitats a treballar a la UEC. 

5. PERSONAL ADSCRIT AL SERVEI
Caldrà que l’equip educatiu del contractista ajusti als àmbits propis dels programes de diversificació curricular, elabori les programacions de les activitats amb els objectius, l’organització i la metodologia més adequats, els criteris de seguiment i avaluació dels aprenentatges de l’alumnat i faci la distribució horària de les activitats, on especificarà els professionals que impartiran cada activitat. 

El contractista constituirà l’equip educatiu per al servei, tenint en compte que el 80% de les activitats que realitza l’alumnat ha de disposar com a mínim de la presència de dos professionals; el 20% restant en algun cas es pot fer amb un sol professional. En la realització de les activitats de taller i sortides fora del centre, el grup sempre estarà acompanyat de dos professionals com a mínim.

A més a més de les hores d’atenció directa amb els usuaris es contemplen hores setmanals de preparació de les activitats i continguts, coordinació amb el tècnic de l’Àrea d’Educació i amb els centres educatius, supervisió de casos i reunions amb les famílies, avaluació i redacció de documents. 

L’equip educatiu ha d’estar format per:

Un educador/a a 25 hores setmanals. És el responsable del desenvolupament dels continguts curriculars de les competències bàsiques i de la coordinació amb els centres de secundària i serveis socials. Ha de disposar d’una titulació de diplomatura o grau en l’àmbit social o educatiu (treball social, educació social, psicologia, psicopedagogia, etc.) i ha de demostrar experiència en l’atenció i tracte amb joves amb risc social. 

Així, doncs, l’educador/a té les funcions següents:

· Coordinació amb els centres de secundària de referència.
· Reunir-se amb els pares dels alumnes del grup abans de començar el curs i tantes vegades com sigui necessari.

· Responsable del desenvolupament del Pla Individualitzat (PI).

· Realització de tutories compartides amb el tutor/a dels centres de secundària.

· Relacions institucionals.

· Derivació i coordinació amb serveis socials.

· Seguiment dels joves.

· Controlar l’assistència mensual.

· Confecció de documentació, memòries, informes, etc.

· Assessorament i desenvolupament del currículum dels alumnes.

· Acompanyament en el procés emocional dels joves. 

· Orientació individual dels joves.

· Gestió de l’activitat (compra de material, funcionament dels tallers, programació d’activitats específiques...).

· Complir i fer complir la normativa de la instal·lació.

· Coordinació amb l’educador especialista de taller.

· Informar la resta de l’equip sobre les reunions i contactes mantinguts amb els pares dels alumnes.

· Coordinació amb la xarxa del territori.

Un especialista/mestre de taller, a 25 hores setmanals. És el responsable del desenvolupament dels tallers. Ha de ser personal qualificat, amb una titulació mínima de graduat escolar o similar i amb una especialitat en oficis o mestre de taller, o bé, amb una titulació de cicles formatius de grau mitjà o superior. 

Així, doncs, aquest professional té les funcions següents:

· Assessorament i desenvolupament de la formació teoricopràctica de les sessions de taller.
· Guardar el material i condicionar-lo per al seu ús.

· Complir i fer complir la normativa de la instal·lació.

· Acompanyament en el procés emocional dels joves.

· Treball sobre les habilitats socials necessàries per a la incorporació al món laboral i per a una bona convivència.

· Dinamització dels grups de treball i organització de les sessions.

· Coordinació contínua amb l’educador/a, i amb la tècnica de l’Àrea d’Educació o amb els centres educatius quan sigui necessari. 
6. MITJANS MATERIALS

L’Ajuntament de la Bisbal d’Empordà pot facilitar material propi utilitzat en anys anteriors, així com les eines i material del taller. El material d’ús diari, el material extraordinari, així com les despeses derivades de sortides (bitllets d’autobús, entrades a museus, etc...), la festa de cloenda o altres activitats proposades pels tutors de la UEC, aniran a càrrec del contractista. 

Caldrà elaborar, per part del contractista, nou material didàctic adaptat a les activitats programades i a les necessitats del grup d’alumnes del curs. 

Caldrà que el contractista aporti els equips de protecció individual (EPIs) per als seus treballadors, segons el que requereixi la realització de cada activitat, sobretot les realitzades al taller o durant les sortides. 

7. CALENDARI

El servei es prestarà atenent el calendari escolar que faciliti l’Àrea d’Educació, amb tots els dies laborables, festes nacionals, festius educatius i els de caràcter local. 

Es preveu iniciar el servei a partir de l’1 de setembre de 2024 i finalitzar-lo el 30 de juny de 2025. La darrera setmana de juny es dedicarà a elaborar les avaluacions dels alumnes, les reunions de coordinació amb els diferents centres i serveis, i per elaborar la memòria final.

8. FORMACIÓ DEL PERSONAL

El contractista serà responsable de la formació del personal al seu servei, en especial quan es produeixin canvis normatius que afectin a les matèries objecte del present contracte. Les formacions realitzades s’hauran d’acreditar mitjançant la presentació del certificat o títol de la formació al responsable del contracte.

La formació en matèria de prevenció de riscos laborals es realitzarà per part del contractista.

9. DRETS D’IMATGE

El contractista serà el responsable de l’obtenció de totes les autoritzacions necessàries per als drets d’imatge derivats de l’execució del contracte, els quals passaran a ser propietat de l’Ajuntament.

10. SUPERVISIÓ DEL CONTRACTE. INSPECCIÓ I VIGILÀNCIA

1. Contingut de la facultat. Correspon a la Corporació vetllar pel correcte funcionament dels serveis que presta i, per aquesta raó, exercirà les facultats d’inspecció i vigilància en l’execució del contracte per part del contractista.
2. Exercici. L’exercici d’aquestes facultats s’efectuarà pel regidor/a o per la persona en qui aquest ho delegui, i el contractista haurà de posar a la seva disposició els elements necessaris per tal que la puguin complir.
El contractista informarà per escrit sobre qualsevol aspecte concret dels treballs quan així li sigui requerit per l’Ajuntament.
El contractista lliurarà de forma trimestral un informe executiu a l’Ajuntament on descrigui les tasques desenvolupades en el trimestre i els resultats obtinguts. L’Ajuntament i l’empresa consesuaran el format i contingut de l’informe a presentar, en el primer mes de contracte.
El contractista queda obligat a assistir a totes les reunions que es creguin necessàries pel seguiment del projecte al llarg de la seva execució, a aixecar acta d’aquestes reunions i a lliurar-la al regidor/a d’Educació en el termini d’una setmana, comptada a partir de la data en què hagi tingut lloc.

11. FINALITZACIÓ DEL CONTRACTE

El contractista, abans de la finalització del contracte, haurà de facilitar a l’Ajuntament tota la informació i documentació que tingui en el seu poder en format accessible per a l’Ajuntament, així com claus d’accés a bases de dades, xarxes socials, web o programari utilitzat durant l’execució del contracte.

*Document datat i signat electrònicament. 

ANNEX

ESQUEMES PER L’ADAPTACIÓ CURRICULAR DE LES ACTIVITATS DE LA UEC
Modificació curricular de l’àrea de llengües

Cal assolir el grau de comprensió i d’expressió oral i escrita en català i en castellà necessari per a la incorporació a la vida social i professional. 

	Dimensions de les llengües
	Actuacions en el camp lingüístic

	EXPRESSIÓ ORAL
	1. Expressar ordenadament i amb fluïdesa les pròpies idees i les dels altres.
2. Respectar les formes d’expressió d’altres persones. 
Valorar la pluralitat lingüística.
3.  Reconeixement de les frases fetes i dels refranys d’ús més freqüent.

	EXPRESSIÓ ESCRITA
	1. Coneixement de les tècniques bàsiques de redacció: normes ortogràfiques, narratives...
2. Expressar-se per escrit amb correcció i coherència.

3. Valorar la presentació i l’ordre.

	COMPRENSIÓ ORAL
	1. Capacitació per atendre, escoltar, concentrar-se i sintetitzar.
2. Conèixer la construcció i la sintaxi de les frases orals. 

	COMPRENSIÓ ESCRITA
	1. Coneixement de la utilitat de la lectura pel que fa a la recerca d’informació.
2. Utilització correcta de diccionaris i enciclopèdies.

3. Comprensió de textos escrits. 

	LLENGUATGE PLÀSTIC, ICONOGRÀFIC I D’ÚS MEDIÀTIC
	1. Habilitació per a la utilització del llenguatge per transmetre sentiments, vivències i idees.
2. Saber transformar el tipus d’informació: recuperar dades, emmagatzemar, comprendre i reproduir.


Modificació curricular de l’àrea de socials
Cal treballar els elements bàsics de comprensió del món en el seu aspecte social.

Cal haver aconseguit el creixement personal necessari per viure de forma autònoma en la vessant individual i social. 

	Dimensions socials
	Actuacions en el camp social

	INTERPRETACIÓ ESPACIAL
	1. Captació del concepte de temps històric: present, passat i futur.
2. Captació dels coneixements elementals de geografia econòmica.

3. Tenir habilitats d’orientació espacial: interpretar mapes i altres documents a escala.

	HISTÒRIA I TERRITORI
	1. Coneixements dels moments clau de la història més recent del país.
2. Identificació dels trets bàsics de cada societat.

3. Coneixement del concepte de democràcia i el seu funcionament.

4. Interpretar fets històrics i relacionar-los.

	PENSAMENT CRÍTIC
	1. Contrastació de les opinions, informacions...
2. Diferenciació entre els conceptes d’actituds conscients i raonades i d’actituds inconscients.

3. Interpretar els drets i deures de caràcter politicosocial (votar, participar...).

	SIMBOLOGIA
	1. Conèixer els significats de símbols bàsics: codis alimentaris, etiquetes...
2. Interpretació de formularis bàsics de la vida quotidiana: nòmines, instàncies, matrícules...


Modificació curricular de l’àrea de matemàtiques 

Cal saber utilitzar les eines matemàtiques necessàries en situacions de la vida quotidiana. 
	Dimensions matemàtiques
	Actuacions en el camp de la matemàtica

	CÀLCUL
	1. Consolidació de les quatre regles de càlcul.
2. Identificació dels símbols matemàtics més habituals.
3. Interpretar el concepte de proporció.
4. Calcular mentalment operacions senzilles.
5. Calcular percentatges i proporcions.
6. Utilitzar amb facilitat la calculadora.

	RESOLUCIÓ DE PROBLEMES
	1. Comprensió d’enunciats en problemes matemàtics.
2. Coneixement de conceptes bàsics d’economia.

3. Diferenciació dels conceptes probable, possible i impossible.

4. Resoldre problemes aplicant les operacions bàsiques.

5. Resoldre situacions que es presenten a la vida diària aplicant les habilitats matemàtiques.

6. Calcular el tipus d’interès.

7. Plantejar problemes prèvia identificació d’incògnite. 

	MESURA
	1. Coneixement de les unitats de mesura més freqüents: pes, capacitat, longitud, superfície, temps...
2. Representació gràfica d’algunes mesures.

3. Saber convertir les unitats d’una mateixa magnitud.

4. Aplicar les unitats de mesura a la vida quotidiana.

	GEOMETRIA
	1. Coneixement dels conceptes bàsics de geometria: longitud, superfície, volum, perímetre i àrea.
2. Interpretació de les dades de gràfics i plànols senzills.

3. Aplicar la geometria a la vida quotidiana mesurant espais i volums.

	TRACTAMENT DE LA INFORMACIÓ
	1. Interpretar les estadístiques referents a la vida quotidiana.
2. Conèixer diferents tipologies de gràfics i taules.

3. Conèixer conceptes estadístics senzills.

4. Saber representar gràficament variables estadístiques senzilles.


Modificació curricular de l’àrea de tecnocientífic 

Cal saber utilitzar les nocions tecnològiques i científiques en situacions de la vida quotidiana. 

	Dimensions tecnològiques i científiques
	Actuacions en el camp de la matemàtica

	CONEIXEMENTS

	1. Conèixer les normes de protecció i risc dels aparells domèstics.
2. Observar, analitzar i classificar objectes, fenòmens i processos amb l’entorn físic.

3. Tenir nocions bàsiques de bricolatge, de mecànica...

4. Conèixer la perillositat de productes químics habituals a la llar.

5. Conèixer la importància de la recollida selectiva de brossa i el seu reciclatge.

     6.   Saber valorar la relació qualitat/preu.

	HABILITATS

	1. Interpretar la qualitat/preu.
2. Tenir habilitat per fer raonaments científics senzills.

3. Saber utilitzar els recursos informatius.

4. Saber com estalviar energia.

5. Avaluar un resultat d’un projecte tècnic senzill.

6. Saber conviure amb el medi.

7. Formar-se hàbits higiènics positius per a la millora de la salut i de la qualitat de vida.

8. Identificar els símptomes de les malalties més freqüents: tenir febre, mal de cap...

9. Formar-se hàbits alimentaris saludables.

	ACTITUDS

	1. Valorar el manteniment i el bon ús de les màquines i eines específiques de cada treball.
2. Tenir predisposició positiva davant dels canvis tecnològics.

3. Valorar la senzillesa i la utilitat dels objectes.

4. Respectar i protegir el medi.

5. Evitar riscos en situacions contaminants.

6. Valorar l’ordre d’un entorn.

7. Saber comprar el que és necessari.


Modificació curricular de l’àrea laboral 

	Dimensions 
	Actuacions en el camp laboral

	SELECCIÓ DEL LLOC DE TREBALL
	1. Conèixer els drets i deures del treballador.
2. Conèixer la manera de presentar una feina.

3.  Saber llegir les ofertes de treball.

4. Saber analitzar quines són les condicions de treball.

5. Saber presentar-se a buscar feina.

6. Saber redactar currículums. 

7. Conèixer les pròpies habilitats i possibilitats. 

	QUALITAT
	1. Garantir l’execució d’una tasca ben feta en el temps previst.
2. Reconèixer la feina ben feta.

3. Tenir hàbit de treball. 

	COMPROMÍS
	1. Ser solidari amb l’equip de treball.
2. Superar-se en la feina.

3. Gaudir de la feina ben feta.

4. Tenir esperit crític i constructiu en el treball.

5. Implicar-se en la feina.

	AUTOAVALUACIÓ
	1. Conèixer l’avaluació i l’autoavaluació.
2. Acabar les tasques que es comencen.

3. Tenir capacitat d’esforç i d’adaptació a les innovacions.

4. Manifestar autonomia personal.

	PROMOCIÓ
	1. Consolidar les pròpies capacitats.
2. Tenir autoestima.

3. Ser prudent.

4. Tenir un projecte de futur laboral.

5. Desitjar aprendre i millorar.

6. Tenir afany de promoció.

	DRETS I DEURES
	1. Seguir les normes d’execució i seguretat.

	TREBALL EN EQUIP
	1. Saber distribuir-se les feines, aportar coneixements al grup, col·laborar, valorar el treball propi i el del altres.
2. Saber assumir responsabilitats.

3. Ésser honest.

	INICIATIVA
	1. Saber prendre decisions.
2. Saber resoldre problemes autònomament.

3. Ésser constant.


Modificació curricular dels eixos transversals

Cal saber tenir la capacitat de desenvolupar les habilitats socials i els valors en la vida quotidiana. 

	Habilitats socials i valors
	Actuacions en el camp de la matemàtica

	BÀSIQUES
	1. Saber escoltar. 
2. Saber iniciar i mantenir una conversa.

3. Saber presentar-se.

4. Saber demanar ajuda.

	AVANÇADES
	1. Participar.
2. Disculpar-se.

3. Seguir instruccions.

	ALTERNATIVES A L’AGRESSIÓ
	1. Compartir.
2. Ajudar els altres.

3. Negociar.

4. Defensar els propis drets.

5. Resoldre els problemes de forma creativa.

	RELATIVES ALS SENTIMENTS
	1. Conèixer els propis sentiments.
2. Comprendre els sentiments dels altres.

3. Expressar afecte.

	PER FER FRONT A L’ESTRÈS

	1. Formular queixes.
2. Respondre a les queixes.

3. Demostrar esportivitat després d’un joc.

4. Fer front a les pressions del grup.

	DE PLANIFICACIÓ
	1. Prendre decisions.
2. Establir objectius.

3. No entrar ni provocar baralles.

	ACTITUDS, VALORS I NORMES
	· Autocontrol.
· Autoestima.

· Autonomia.

· Compromís.

· Constància.

· Cooperació.

· Diàleg.

· Dinamisme.

· Empatia.

· Esforç.

· Interès.

· Ordre.

· Participació.

· Puntualitat.

· Respecte.

· Responsabilitat.

· Tenir criteri.

· Tolerància.

· Treball.

· Valoració del propi treball.

